คือตอนแรกจะเป็นปื้นแดงๆก่อนครับ เวลาโดนไม่เจ็บ แต่พอหลังจากนั้นประมาน 3 วัน เริ่มเป็นปื้นขาวๆพองเหมือนหนองที่ปลายหัว คราวนี้โดนหรือจับไม่ได้เลยครับเจ็บมาก แต่เวลาปัจสวะไม่เจ็บครับรุ้สึกปกติ อยากทราบว่าควรทานยาหรือใช่ยาตัวไหนทาหรือรักษาดีครับ เป็นมา 1 อาทิตย์แล้วครับ
สวัสดีครับ จากอาการที่กล่าวมา ถ้ามีแผลหรือผื่น ร่วมกับหนอง ตรงบริเวณอวัยวะเพศ ซึ่งจับแล้วปวด มีความเป็นไปได้ที่อาจจะเป็นโรคที่ติดต่อทางเพศสัมพันธ์ดังนี้ครับ1. โรคเริม จะเป็นกลุ่มของตุ่มน้ำใส อาจมีอาการแสบเจ็บบริเวณที่ผื่นขึ้นได้ ติดต่อทางเพศสัมพันธ์ได้2. โรคแผลริมอ่อน อาจพบเป็นตุ่มกับแผลเป็นปื้น ขอบอ่อน โดนแล้วเจ็บ ติดต่อทางเพศสัมพันธ์ได้3. ซิิฟิลิส มีตุ่มและแผลตรงปลายอวัยวะ ขอบมักแข็ง อาจจะไม่ค่อยเจ็บเวลาสัมผัส ติดต่อทางเพศสัมพันธ์ได้4. หูดหงอนไก่ ลักษณะของผื่นมักจะยื่นออกมาเป็นก้อนคล้ายกับหงอนไก่ ติดต่อทางเพศสัมพันธ์ได้เช่นกัน5. โรคอื่นๆ เช่น รูขุมขนอักเสบ หรือ ผื่นแพ้ เป็นต้นครับถ้ามีอาการเหล่านี้แล้ว ไม่ควรซื้อยามาใช้เองครับ เพราะแต่ละโรคมีวิธีรักษาต่างกัน โดยระหว่าง ควรงดเพศสัมพันธ์ และ แนะนำให้พบแพทย์ เพื่อทำการตรวจวินิจฉัยและให้การรักษาที่ถูกต้องต่อไป จะดีที่สุดครับ